
DR 30.10.2012 29 

 
Begitu juga dengan kebolehan pegawai-pegawai KEMAS memberikan latihan 

kemahiran kepada masyarakat luar bandar sama ada dalam bidang jahitan, gubahan, 
sulaman, masakan adalah merupakan perkara-perkara yang baik yang diajar, diasuh, 
dididik dan diberikan skil dan kemahiran kepada mereka yang tinggal di luar bandar. 

Namun demikian saya mencadangkan kepada kementerian supaya kementerian 
melangkah setapak lagi ke hadapan. Mereka yang sudah menguasai skil dan kemahiran ini 
diberikan pula latihan dalam bidang perniagaan, dalam bidang keusahawanan supaya 
mereka yang sudah ada pengalaman, yang sudah ada ilmu, yang sudah mahir memasak, 
menjahit, menggubah, menyulam dan sebagainya lahir sebagai seorang peniaga, lahir 
sebagai seorang usahawan yang diberikan modal awalnya, disediakan bengkel-bengkel 
yang sesuai.  

Selepas itu bolehlah lonjakan melalui agensi yang lain seperti AIM, TEKUN dan 
sebagainya untuk membantu mereka mempertingkatkan lagi kemudahan dan usahawan 
mereka. 

Tuan Pengerusi, Butiran 030000 - Jabatan Kemajuan Orang Asli. Saya ingin 
bertanya kepada kementerian, sejauh mana usaha kerajaan dapat menyelesaikan 
permohonan masyarakat Orang Asli untuk memiliki tanah? Tanah adalah penting dalam 
soal ekonomi masyarakat Orang Asli. Saya ingin sangat mengetahui perkembangannya. 
Adakah cita-cita kita untuk menyerahkan tanah ini kepada masyarakat Orang Asli akan 
dapat menjadi kenyataan? 

Saya juga ingin mencadangkan melalui perbahasan ini seandainya kita 
memberikan tanah ini kepada masyarakat Orang Asli dengan keluasan yang cukup dan 
ekonomik, saya juga mencadangkan supaya kelulusannya dalam bentuk GSA. Ini bertujuan 
bagi membolehkan tanah-tanah ini kekal dalam penguasaan dan pemantauan kita supaya 
ianya tidak terlepas kepada golongan yang tamak, yang sudah tentu akan melobi 
masyarakat Orang Asli untuk menjual tanah mereka dan akhirnya dia akan kembali miskin 
pada masa yang akan datang. 

Begitu juga dengan masalah pembangunan tanah ini untuk ditanam semula, untuk 
dikomersialkan. Kalau sekiranya tidak ada kuasa kita untuk sama-sama turut memantau, 
meletakkan agensi kita untuk membangunkan tanah ini nanti, maka mereka juga tidak akan 
mendapat hasil yang baik. 

Tuan Pengerusi, saya juga ingin melihat bagaimana masyarakat anak-anak Orang 
Asli ini mendapat pendidikan yang sewajarnya. Walaupun usaha yang baik disediakan oleh 
kerajaan, menyediakan kemudahan yang cukup kepada masyarakat Orang Asli ini supaya 
anak-anak mereka belajar. Anak-anak mereka menimba ilmu pengetahuan yang cukup. 
Anak-anak Orang Asli dapat masuk universiti, anak-anak Orang Asli menguasai skil dan 
kemahiran yang diperlukan oleh mereka untuk lebih berjaya. 

Namun demikian saya sedar dan saya tahu bahawa masih tinggi lagi bilangan 
anak-anak Orang Asli yang keciciran. Saya ingin mendapat tahu daripada kementerian, 
berapakah bilangan anak-anak Orang Asli yang keciciran dalam bidang pelajaran ini 
supaya fokus dapat kita berikan untuk memberikan masa depan yang lebih baik kepada 
mereka. 

Begitu juga dengan INFRA untuk pembangunan ekonomi. Sebagai contoh, 
Kampung Orang Asli Panchor, Jempol Negeri Sembilan memerlukan jalan penghubung di 
antara kampung yang terpencil ini dengan jalan yang besar supaya hasil dapat dibawa 
dengan baik dan dapat dipasarkan dengan sempurna dan dapat membantu pembangunan 
ekonomi dalam kawasan tersebut. 

Tuan Pengerusi saya juga merujuk Butiran 03100 - FELCRA. Saya mengucapkan 
tahniah kepada FELCRA dan kementerian dapat membangunkan rumah generasi kedua 
FELCRA. Saya juga mencadangkan melalui kesempatan ini supaya kementerian dan 
FELCRA membina rumah generasi kedua anak-anak FELCRA Rompin B, Jempol Negeri 
Sembilan. 

Mereka sudah kahwin. Mereka sudah ada anak. Mereka sudah ada keluarga. 
Mereka juga ada tanah-tanah kosong yang boleh kita bangunkan dengan rumah. Mereka 
juga mempunyai kegiatan-kegiatan ekonomi di kampung halaman mereka. Maka sudah 
sewajarnya projek pembangunan rumah generasi kedua FELCRA ini dapat dibangunkan di 
Rancangan Tanah tersebut. 



Begitu juga dengan kebolehan pegawai-pegawai KEMAS memberikan latihan. kemahiran kepada masyarakat luar bandar sama ada dalam bidang jahitan, gubahan, sulaman, masakan adalah merupakan perkara-perkara yang baik yang diajar, diasuh, dididik dan diberikan skil dan kemahiran kepada mereka yang tinggal di luar bandar. Namun demikian saya mencadangkan kepada kementerian supaya kementerian melangkah setapak lagi ke hadapan. Mereka yang sudah menguasai skil dan kemahiran ini diberikan pula latihan dalam bidang perniagaan, dalam bidang keusahawanan supaya mereka yang sudah ada pengalaman, yang sudah ada ilmu, yang sudah mahir memasak, menjahit, menggubah, menyulam dan sebagainya lahir sebagai seorang peniaga, lahir sebagai seorang usahawan yang diberikan modal awalnya, disediakan bengkel-bengkel yang sesuai. Selepas itu bolehlah lonjakan melalui agensi yang lain seperti AIM, TEKUN dan sebagainya untuk membantu mereka mempertingkatkan lagi kemudahan dan usahawan mereka. Tuan Pengerusi, Butiran 030000- Jabatan Kemajuan Orang Asli. Saya ingin bertanya kepada kementerian, sejauh mana usaha kerajaan dapat menyelesaikan permohonan masyarakat Orang Asli untuk memilikitanah? Tanah adalah penting dalam soal ekonomi masyarakat Orang Asli. Saya ingin sangat mengetahui perkembangannya. Adakah cita-cita kita untuk menyerahkan tanah ini kepada masyarakat Orang Asli akan dapat menjadi kenyataan?. Saya juga ingin mencadangkan melalui perbahasan ini seandainya kita memberikan tanah ini kepada masyarakat Orang Asli dengan keluasan yang cukup dan ekonomik, saya juga mencadangkan supaya kelulusannya dalam bentuk GSA. Ini bertujuan bagi membolehkan tanah-tanah ini kekal dalam penguasaan dan pemantauan kita supaya ianya tidak terlepas kepada golongan yang tamak, yang sudah tentu akan melobi masyarakat Orang Asli untuk menjual tanah mereka dan akhirnya dia akan kembali miskin pada masa yang akan datang. Begitu juga dengan masalah pembangunan tanah ini untuk ditanam semula, untuk dikomersialkan. Kalau sekiranya tidak ada kuasa kita untuk sama-sama turut memantau, meletakkan agensi kita untuk membangunkan tanah ini nanti, maka mereka juga tidak akan mendapat hasil yang baik. Tuan Pengerusi, saya juga ingin melihat bagaimana masyarakat anak-anak Orang Asli ini mendapat pendidikan yang sewajarnya. Walaupun usaha yang baik disediakan oleh kerajaan, menyediakan kemudahan yang cukup kepada masyarakat Orang Asli ini supaya anak-anak mereka belajar. Anak-anak mereka menimba ilmu pengetahuan yang cukup. Anak-anak Orang Asli dapat masuk universiti, anak-anak Orang Asli menguasai skil dan kemahiran yang diperlukan oleh mereka untuk lebih berjaya. Namun demikian saya sedar dan saya tahu bahawa masih tinggi lagi bilangan anak-anak Orang Asli yang keciciran. Saya ingin mendapat tahu daripada kementerian, berapakah bilangan anak-anak Orang Asli yang keciciran dalam bidang pelajaran ini supaya fokus dapat kita berikan untuk memberikan masa depan yang lebih baik kepada mereka. Begitu juga dengan INFRA untuk pembangunan ekonomi. Sebagai contoh, Kampung Orang Asli Panchor, Jempol Negeri Sembilan memerlukan jalan penghubung di antara kampung yang terpencil ini dengan jalan yang besar supaya hasil dapat dibawa dengan baik dan dapat dipasarkan dengan sempurna dan dapat membantu pembangunan ekonomi dalam kawasan tersebut. Tuan Pengerusi saya juga merujuk Butiran 03100- FELCRA. Saya mengucapkan tahniah kepada FELCRA dan kementerian dapat membangunkan rumah generasi kedua FELCRA. Saya juga mencadangkan melalui kesempatan ini supaya kementerian dan FELCRA membina rumah generasi kedua anak-anak FELCRA Rompin B, Jempol Negeri Sembilan. Mereka sudah kahwin. Mereka sudah ada anak. Mereka sudah ada keluarga. Mereka juga ada tanah-tanah kosong yang boleh kita bangunkan dengan rumah. Mereka juga mempunyai kegiatan-kegiatan ekonomi di kampung halaman mereka. Maka sudah sewajarnya projek pembangunan rumah generasi kedua FELCRA ini dapat dibangunkan di Rancangan Tanah tersebut.